पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन की काला बाजारी करने वाले दलालों ने तीन और आरोपियों के नाम बताए हैं, जिनकी लिंक दवा बाजार, शहर के बाहर और एक बड़े अस्पताल से जुड़ी हो सकती है। विजय नगर थाना प्रभारी तहजीब काजी ने बताया कि सोशल मीडिया पर रेमडेसिविर बेचने वाली गैंग की निशानदेही पर तीन दलालों को पकड़ा गया है। इन्होंने तीन ऐसे सोर्स के नाम बताए हैं, जो उन्हें सीधे इंजेक्शन उपलब्ध कराते थे।
तीनों फरार हैं। उनके घर वालों को पूछताछ के लिए बुलाया है। दलालों का कहना है कि ये आरोपी दवा बाजार, शहर के बाहर और एक अस्पताल से इंजेक्शन उपलब्ध करवाने की बात कहते थे। उधर, पकड़ाई गैंग ने कबूला कि वे सोशल मीडिया के मार्फत पहले इंजेक्शन लेने वाले ग्राहकों की जानकारी जुटाते थे। फिर उस व्यक्ति से एक फॉर्म भरवाते थे। फॉर्म भरवाने के बाद ग्राहक को अलग-अलग जगहों पर बुलाते थे।
जैसे पहली जगह पर बुलाया तो वहां इंजेक्शन नहीं देते। फिर परेशान होकर ग्राहक जाने लगता तो उसका पीछा करते। फिर दूसरी बार भी ऐसा ही करते, ताकि उन्हें यकीन हो जाए कि उसके आगे-पीछे कोई है तो नहीं। जब यकीन हो जाता कि ग्राहक अकेला है तो उसे इंजेक्शन उपलब्ध करवा देते थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn